Diari Oficial de la Generalitat Valenciana


Sumari del DOGV 8723, del 22-01-2020 (2020/165)

RESOLUCIÓ de 9 de gener de 2020, del director general de Relacions amb les Corts, per la qual es publica el conveni entre l'Ajuntament de València i l'Institut Valencià de Cultura, per a la celebració del Festival Internacional de Cinema València Cinema Jove 2019.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8723

Data del DOGV
:   22-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/165


Data del document
:   09-01-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de gener de 2020, del director general de Relacions amb les Corts, per la qual es publica el conveni entre l'Ajuntament de València i l'Institut Valencià de Cultura, per a la celebració del Festival Internacional de Cinema València Cinema Jove 2019. [2020/165]  
L'Ajuntament de València i l'Institut Valencià de Cultura han subscrit, prèvia tramitació reglamentària, el dia 6 de novembre de 2019, el conveni de col·laboració per a la celebració del Festival Internacional de Cinema València Cinema Jove 2019, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 8 de gener de 2020 i número 1/2020, procedeix la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 9 de gener de 2020.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Ajuntament de València i l'Institut Valencià de Cultura per a la celebració del Festival Internacional de Cine València Cinema Jove 2019  
  
València, 6 de novembre de 2019  
  
D'una part, Joan Ribó Canut, alcalde president de l'Ajuntament de València, amb CIF M9389016O i en el seu nom i representació, assistit pel secretari general de l'administració municipal, Francisco Javier Vila Biosca, a fi i efecte de prestar-li assessorament i donar fe de l'acte.  
  
I d'una altra, Vicent Marzà i Ibáñez, conseller d'Educació, Cultura i Esport, que actua en qualitat de president de l'Institut Valencià de Cultura, amb CIF I1630715-W i domicili fiscal a València (CP 46510), plaça de l'Ajuntament, 17, en virtut d'allò que estableixen l'article 4.1 i 2 de l'annex del Decret 5/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Cultura, modificat pel Decret 141/2014, de 5 de setembre, del Consell, en relació amb allò que assenyala l'article 7 del Decret 176/2014, de 10 d'octubre, regulador dels convenis que subscriga la Generalitat, expressament facultada per a aquest acte per acord del Consell de data 25 d'octubre de 2019.  
Tots dos representants, reconeixent-se mútuament capacitat jurídica suficient, subscriuen el present conveni entre l'Ajuntament de València i l'Institut Valencià de Cultura, en el marc de l'acord adoptat per la Junta de Govern Local, en sessió celebrada el dia 19 de juliol de 2019, i a aquest efecte  
  
EXPOSEN  
  
Primer. Que l'Ajuntament té entre les seues atribucions la promoció cultural en l'àmbit de la ciutat de València (en pròpia iniciativa o en coordinació amb altres entitats privades i administracions públiques), atribucions que es concreten en l'organització de diverses activitats que beneficien la ciutadania, realitzades sota els principis de pluralitat i llibertat, i fonamentada en criteris d'exigència i qualitat que s'apliquen a totes i cadascuna de les propostes.  
Segon. Que l'Institut Valencià de Cultura, conforme a l'article 2.1 del capítol I del Reglament d'organització i funcionament, aprovat pel Decret 5/2013, de 4 de gener, té com a finalitat el desenvolupament i l'execució de la política cultural de la Generalitat en allò que afecta el coneixement, tutela, foment, conservació, restauració, estudi, investigació i difusió de les arts escèniques, musicals i plàstiques en totes les seues varietats i els museus en particular, de patrimoni audiovisual i de la cinematografia, i, en general, de tots els béns culturals integrants del patrimoni cultural valencià.  
Que l'Institut Valencià de Cultura organitza el Festival Internacional de Cine València Cinema Jove, enguany en la seua 34 edició.  
Tercer. Que totes dues parts manifesten la seua coincidència d'objectius i acorden, en conseqüència, formalitzar el present conveni de col·laboració amb subjecció a les següents  
  
CLÀUSULES  
  
Primera. Objecte  
L'objecte d'aquest conveni és articular la col·laboració entre l'Institut Valencià de Cultura i l'Ajuntament de València, per a l'organització i celebració del Festival Internacional de Cine València Cinema Jove en la seua 34 edició.  
  
Segona. Modalitats de col·laboració  
En el marc d'actuació d'aquest acord, es desenvoluparan les accions següents:  
2.1. L'Ajuntament col·labora amb l'Institut Valencià de Cultura i cedeix de manera gratuïta els despatxos situats a la plaça de l'Almoina, 4-1a planta de València, per a albergar les oficines del Festival Internacional de Cine València Cinema Jove i es farà càrrec de les despeses corrents (llum i aigua) que genere la utilització dels despatxos.  
2.2. L'Ajuntament cedeix a l'Institut Valencià de Cultura l'espai urbà per a la instal·lació de senyalització i/o punts d'informació del festival, així com per a altres iniciatives generadores d'ambient exterior. Els espais seran els que les parts acorden.  
2.3. L'Ajuntament cedeix a l'Institut Valencià de Cultura alguns espais publicitaris que li corresponen en el mobiliari urbà, per a la difusió del mencionat festival, igualment facilitarà els contactes amb l'empresa responsable de la gestió dels susdits espais.  
2.4. L'Ajuntament podrà cedir espais que puguen ser d'interés de l'Institut Valencià de Cultura per a la realització d'esdeveniments en el marc del festival. Si es produeix aquesta cessió, l'Ajuntament podrà fer una aportació tècnica a fi de col·laborar en aquestes activitats.  
  
  
Tercera. Aportació econòmica i en espècie  
3.1. L'aportació econòmica i en espècie de l'Ajuntament de València ascendeix a 51.500 euros que es distribueix de la manera següent:  
  
3.1.1. L'aportació econòmica de l'Ajuntament de València a l'Institut Valencià de Cultura s'estableix en vint-i-set mil cinc-cents (27.500,00 ?) euros anuals, per a col·laborar en la celebració i organització del Festival Cinema Jove, a càrrec de l'aplicació pressupostària EP730 33645 45231, denominada «subv. a soc. mer. empr. púb. i altres org. púb. dep. CCAA», del vigent pressupost.  
Aquesta aportació econòmica municipal serà compatible amb l'obtenció d'altres ingressos per a la mateixa finalitat i es transferirà al compte corrent del Banc de Santander IBAN ES91 2855 5778 6205 1876 0137 a nom de l'Institut Valencià de Cultura.  
Els fons es lliuraran en pagament únic, una vegada signat el conveni per ambdues parts.  
3.1.2. L'Ajuntament, a més de l'aportació econòmica a la qual es fa referència en l'apartat primer d'aquesta clàusula, cedeix de manera gratuïta a l'Institut Valencià de Cultura els locals de la plaça de l'Almoina, 4-1r de València. La cessió està estimada amb un valor aproximat de 2.000 euros al mes, la qual cosa fa un import global de 24.000 euros anuals, i l'Ajuntament es farà càrrec de les despeses de llum i aigua que es generen als esmentats despatxos.  
3.2. L'aplicació i execució d'aquest conveni de col·laboració, incloent-hi a aquest efecte tots els actes jurídics que es puguen dictar en la seua execució i desenvolupament, no podrà suposar obligacions econòmiques per la Generalitat i, en tot cas, seran atesos pels seus mitjans personals i materials.  
  
Quarta. Publicitat  
4.1. L'Institut Valencià de Cultura reconeix l'Ajuntament de València com a patrocinador en els actes i les comunicacions que fan referència a les activitats del Festival Internacional de Cine de València Cinema Jove.  
4.2. L'Institut Valencià de Cultura assumeix el compromís d'incloure el logotip de l'Ajuntament de València, amb presència idèntica al de la Generalitat, en tot allò que es referisca a representació i imatge gràfica, tant en material imprés (programes, fullets, cartells?) com en la difusió que se'n realitze en la mateixa pàgina web del festival.  
4.3. L'Institut Valencià de Cultura es compromet a esmentar l'Ajuntament de València com a patrocinador en qualsevol notificació que es realitze en els mitjans de comunicació relacionada amb el festival.  
  
4.4. L'Institut Valencià de Cultura es compromet a invitar l'Ajuntament als actes d'inauguració i clausura, així com a tots els actes protocol·laris que se celebren durant el festival, amb la suficient antelació perquè l'Ajuntament hi puga participar amb la persona o el mitjà que determine.  
  
Cinquena. Entrada en vigor i durada del conveni  
El present conveni tindrà vigència des del dia de la seua signatura fins al 31 de desembre de l'any 2019.  
Aquest conveni podrà prorrogar-se per períodes anuals, fins a un màxim de 4 pròrrogues, mitjançant acord exprés de les parts formalitzat abans que es produïsca la seua finalització, amb l'aprovació prèvia de la corresponent addenda.  
  
Sisena. Justificació  
L'Institut Valencià de Cultura haurà de realitzar les justificacions, d'acord amb el que estableixen la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, de conformitat amb el que s'estableix en l'article 29.1.2 i 30 de l'Ordenança general de subvencions, de la següent documentació, entre altra:  
  
6.1. Una memòria d'actuació justificativa del compliment de les condicions imposades en la concessió de la subvenció amb indicació de les activitats realitzades i dels resultats obtinguts després de l'aplicació dels indicadors prèviament establits en la corresponent convocatòria, conveni o acord de concessió, quan així siga procedent.  
  
En la memòria haurà de constar expressament que ha sigut complida la finalitat per a la qual es va atorgar la subvenció i, si escau, una avaluació dels resultats obtinguts respecte als previstos.  
6.2. Una memòria econòmica justificativa del cost de les activitats realitzades, que contindrà:  
a) Una relació classificada de despeses i inversions, amb identificació del creditor i del document, el seu import i les dates d'emissió i de pagament. A més, quan la subvenció s'atorgue conformement a un pressupost estimat, la relació de despeses i inversions es classificarà addicionalment per les partides del projecte o activitat subvencionada i s'indicaran les desviacions esdevingudes.  
Aquesta relació haurà de totalitzar-se a fi de poder determinar quin ha sigut el percentatge del cost final del projecte o activitat efectivament executada que han finançat l'Ajuntament de València o els seus organismes públics amb la subvenció concedida.  
Per a cadascuna de les despeses i inversions assenyalades s'indicarà quina ha sigut la font de finançament (subvenció concedida per l'Ajuntament o els seus organismes públics, subvencions concedides per altres entitats públiques, finançament aportat per la persona beneficiària, rendiments financers dels fons i altres ingressos). Quan s'haja utilitzat més d'una font de finançament s'indicarà el percentatge en què ha participat cadascuna d'aquestes.  
b) Les factures i els restants documents de valor probatori equivalent en el tràfic jurídic mercantil o amb eficàcia administrativa, incorporats en la relació a què es fa referència en la lletra a anterior, a les quals s'unirà la documentació acreditativa dels pagaments realitzats.  
  
Aquests documents originals es presentaran ordenats correlativament segons el número d'ordre assignat en la relació numerada, i hauran d'estampillar-se per a facilitar el control de la concurrència d'altres subvencions que haja pogut obtindre la persona beneficiària. A aquest efecte, en l'estampilla s'indicaran, com a mínim, les següents dades:  
  
1. El número d'expedient administratiu municipal.  
2. La denominació del projecte subvencionat.  
3. Exercici econòmic de la concessió de la subvenció.  
4. Òrgan i acte administratiu de concessió de la subvenció.  
5. Percentatge de finançament imputable a la subvenció o quantia exacta de la subvenció.  
Quan les persones beneficiàries no puguen deixar algun document original en poder de l'Ajuntament de València, es presentarà l'original i una còpia d'aquest, que serà compulsada pel servei gestor corresponent. Els documents originals hauran de romandre depositats en l'entitat beneficiària durant un període d'almenys quatre anys.  
  
c) Quan es realitzen pagaments anticipats amb caràcter previ a la justificació, la persona beneficiària haurà de presentar la documentació acreditativa dels rendiments financers que es generen pels fons lliurats. En el cas que no s'hagen generat rendiments financers s'aportarà declaració responsable sobre aquest tema.  
d) Quan els impostos indirectes no susceptibles de recuperació o compensació formen part de la justificació, la persona beneficiària haurà de presentar declaració responsable que permeta determinar quins impostos dels que apareixen en els justificants poden considerar-se despeses subvencionables.  
e) En el cas d'adquisició de béns immobles, s'exigirà certificat de taxador independent degudament acreditat i inscrit en el corresponent registre oficial, en relació amb el cost i el preu de mercat.  
  
f) Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència.  
g) Els tres pressupostos que, en aplicació de l'article 31.3 de l'LGS, haja d'haver sol·licitat la persona beneficiària.  
h) Si escau, la carta de pagament de reintegrament en el supòsit de romanents no aplicats, així com dels interessos derivats d'aquests.  
En relació a les despeses subvencionables, de conformitat amb l'article 31 de la Llei 38/2003, de 17 de novembre, general de subvencions, s'admetran com a despeses subvencionables les despeses que responguen de manera indubtable a la naturalesa de l'activitat subvencionada i efectivament pagades pel beneficiari dins del termini de justificació sense que el cost d'adquisició de les despeses subvencionables puga ser superior al valor de mercat, de conformitat amb l'article 27.2 de l'Ordenança general de subvencions de l'Ajuntament de València, i en concret els relacionats amb:  
- Lloguer d'equipament per a la realització de les activitats.  
- Despeses derivades de la contractació de professionals o empreses de serveis relacionats amb l'execució del projecte degudament justificat en la memòria.  
- Adquisició de material fungible imprescindible per a l'execució de les activitats de la programació.  
- Adquisició de material inventariable relacionat amb la realització del projecte (fins a un màxim de 500 ?).  
- Despeses associades a jurats i premis vinculats al Festival Cinema Jove.  
- Despeses derivades de viatges i dietes de professionals del sector audiovisual convocats per l'Institut Valencià de Cultura, la participació dels quals siga necessària per a l'òptim desenvolupament de la programació de l'entitat.  
Les despeses subvencionables, d'acord amb el que s'estableix en l'article 27.1 de l'Ordenança general de subvencions de l'Ajuntament de València, l'article 31 de la Llei general de subvencions, i l'article 83 del Reglament general de subvencions, seran aquelles que responguen de manera indubtable a la naturalesa de l'activitat subvencionada.  
  
No s'admetran com a despeses subvencionables les derivades de la despesa corrent i del funcionament ordinari de l'entitat sol·licitant.  
La rendició de comptes haurà d'efectuar-se en el màxim de tres mesos des de la finalització del període per a la realització de l'activitat subvencionada.  
  
Setena. Modificació  
Les parts podran modificar el present conveni en qualsevol moment per acord exprés de les parts signatàries. La modificació del contingut del conveni requerirà l'acord unànime dels signants.  
  
  
Huitena. Resolució  
El present conveni podrà ser resolt per les causes següents:  
1. Per mutu acord entre les parts.  
2. Per expiració del termini de durada.  
3. Per incompliment de les obligacions pactades o per haver infringit el deure de lleialtat.  
4. Per decisió unilateral d'una de les parts mitjançant comunicació expressa per escrit a l'altra part amb una antelació de dos mesos a la data en què haja de donar-lo per conclòs.  
5. Per decisió judicial declaratòria de la nul·litat d'aquest conveni.  
6. Per qualsevol altra causa diferent de les anteriors prevista en aquest conveni o en la normativa vigent.  
En el cas que es procedira a la resolució del present document, ambdues parts es comprometen a finalitzar el desenvolupament de les accions ja iniciades en el moment de la notificació de la resolució.  
  
Novena. Naturalesa de l'acord  
El present conveni té caràcter administratiu i es troba exclòs de l'àmbit d'aplicació de la Llei 9/2017 de contractes del sector públic, de 8 de novembre.  
  
Desena. Comissió de seguiment i coordinació  
Les parts no consideren necessari crear una comissió de coordinació específica que s'encarregue del seguiment del desenvolupament del conveni, per bé que els equips tècnics i responsables d'ambdues institucions estaran en estret contacte, i es comunicaran o es reuniran sempre que ho consideren convenient per a la bona coordinació i l'òptim desenvolupament de les accions.  
L'Institut Valencià de Cultura es responsabilitza de la programació, el control i desenvolupament de les activitats del festival aprovades i posades en coneixement de l'Ajuntament de València.  
  
Onzena. Normativa aplicable  
La subvenció que es concedeix a l'empara del present conveni queda sotmesa en la seua regulació en allò que disposa la Llei 38/2003, de 17 de novembre, general de subvencions, i en el RD 887/2006, pel qual s'aprova el Reglament, així com a l'Ordenança general de subvencions de l'Ajuntament de València i els seus organismes públics, aprovada per acord plenari el 28 de juliol de 2016 i allò que estableixen les bases d'execució del pressupost de l'Ajuntament.  
En aquest conveni serà d'aplicació el títol X de la Llei 1/2015, de 6 de febrer, d'hisenda pública, del sector públic instrumental i de subvencions. Serà també d'aplicació en aquest conveni la Llei 40/2015, d'1 d'octubre, de règim jurídic del sector públic, així com el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Dotzena. Publicació del conveni  
D'acord amb els articles 9.1.c i 10.1 i 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, s'ha haurà de publicar el text íntegre del conveni, una vegada subscrit, en el portal de transparència de la Generalitat ?gvaOberta- i en la pàgina web de l'Ajuntament de València, així com en el Diari Oficial de la Generalitat Valenciana (DOGV) segons exigeix l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Tretzena  
Per a les qüestions litigioses que puguen sorgir en relació amb la interpretació i l'aplicació del present conveni, les parts hauran de sotmetre's de conformitat amb el que es disposa en l'article 11.1 g del Decret 176/2014, a la jurisdicció contenciosa administrativa.  
Llegit el present document, ambdues parts el troben conforme a la seua voluntat lliurement expressada, el signen per triplicat, i a un sol efecte, al lloc i en la data assenyalats a l'encapçalament.  
  
L'alcalde president de l'Ajuntament de València: Joan Ribó Canut.  
  
El president de l'Institut Valencià de Cultura: Vicent Marzà Ibáñez.  
El secretari general de l'Administració Municipal: Francisco Javier Vila Biosca.